
ΠΡΟΣ: Τους Περιφερειακούς 
             Διευθυντές Εκπαίδευσης
             της χώρας



                                                        
Θέμα: « Ανασυγκρότηση των Περιφερειακών Υπηρεσιακών Συμβουλίων Πρωτοβάθμιας και Δευτεροβάθμιας Εκπαίδευσης – Ανασυγκρότηση των Ανώτερων Περιφερειακών Υπηρεσιακών Συμβουλίων Πρωτοβάθμιας και Δευτεροβάθμιας Εκπαίδευσης »

Α. Ανασυγκρότηση Π.Υ.Σ.Π.Ε. – Π.Υ.Σ.Δ.Ε. 

Σας υπενθυμίζουμε ότι λαμβάνοντας υπόψη:
α)  την αριθμ. Φ.353.1/11/14769/Ε3/29-1-2016 Υπουργική απόφαση με την οποία τοποθετήθηκαν οι Διευθυντές Πρωτοβάθμιας και Δευτεροβάθμιας Εκπαίδευσης
β) τις διατάξεις των παρ. 2 και 3  του άρθρου 42 του ν.4342/2015 ( Α΄143 ) με τις οποίες ορίζεται η σύνθεση των Περιφερειακών Υπηρεσιακών Συμβουλίων Πρωτοβάθμιας και Δευτεροβάθμιας Εκπαίδευσης 
γ) τις διατάξεις του άρθρου 13 παρ. 6 του ν.2690/1999 ( Α΄45 ) οι οποίες ορίζουν ότι όταν ο νόμος προβλέπει θητεία για τα μέλη του συλλογικού οργάνου, η αντικατάσταση μέλους πριν από τη λήξη της θητείας του είναι δυνατή μόνο για λόγο αναγόμενο στην άσκηση των καθηκόντων του, ο οποίος και πρέπει να βεβαιώνεται στη σχετική πράξη 
θα πρέπει να προβείτε στην ανασυγκρότηση των Περιφερειακών Υπηρεσιακών Συμβουλίων Πρωτοβάθμιας και Δευτεροβάθμιας Εκπαίδευσης ( ΠΥΣΠΕ – ΠΥΣΔΕ ), των οποίων κάποιο ή κάποια μέλη έχασαν την ιδιότητα με βάση την οποία ορίστηκαν και μόνο ως προς τα μέλη αυτά.

Β. Ανασυγκρότηση  Α.Π.Υ.Σ.Π.Ε. –  Α.Π.Υ.Σ.Δ.Ε. 

Σας υπενθυμίζουμε ότι λαμβάνοντας υπόψη:
α)  την αριθμ. Φ.353.1/11/14769 /Ε3/29-1-2016 Υπουργική απόφαση με την οποία τοποθετήθηκαν οι Διευθυντές Πρωτοβάθμιας και Δευτεροβάθμιας Εκπαίδευσης
β) τις διατάξεις των άρθρων 5, 6 και 10 παρ. 1 και 2 του Π.Δ.1/2003 (ΦΕΚ Α 1), όπως τροποποιήθηκαν από τις διατάξεις του άρθρου 13 παρ. 1 και 2 του ν. 4283/2014 (ΦΕΚ Α΄189) με τις οποίες ορίζεται η σύνθεση των Ανώτερων Περιφερειακών Υπηρεσιακών Συμβουλίων Πρωτοβάθμιας και Δευτεροβάθμιας Εκπαίδευσης 
γ) τις διατάξεις του άρθρου 13 παρ. 6 του ν.2690/1999 ( Α΄45 ) οι οποίες ορίζουν ότι όταν ο νόμος προβλέπει θητεία για τα μέλη του συλλογικού οργάνου, η αντικατάσταση μέλους πριν από τη λήξη της θητείας του είναι δυνατή μόνο για λόγο αναγόμενο στην άσκηση των καθηκόντων του, ο οποίος και πρέπει να βεβαιώνεται στη σχετική πράξη 
θα πρέπει να αποστείλετε στην Υπηρεσία μας τις προτάσεις σας για την ανασυγκρότηση των Ανώτερων Περιφερειακών Υπηρεσιακών Συμβουλίων Πρωτοβάθμιας και Δευτεροβάθμιας Εκπαίδευσης ( ΑΠΥΣΠΕ – ΑΠΥΣΔΕ ), των οποίων κάποιο ή κάποια μέλη έχασαν την ιδιότητα με βάση την οποία ορίστηκαν και μόνο ως προς τα μέλη αυτά.

Γ. Ποσόστωση εκπροσώπησης των δύο φύλων 

       Τέλος επισημαίνουμε ότι σύμφωνα με τις διατάξεις του άρθρου 6 παρ. 1α του Ν.2839/2000 ( Α΄196 ) , σε κάθε υπηρεσιακό συμβούλιο των δημοσίων υπηρεσιών, των Ν.Π.Δ.Δ., και των Ο.Τ.Α., ο αριθμός των οριζομένων από τη Διοίκηση μελών κάθε φύλου ανέρχεται σε ποσοστό ίσο τουλάχιστον με το 1/3 των οριζομένων, σύμφωνα με τις κείμενες διατάξεις, εφόσον στην οικεία υπηρεσία υπηρετεί επαρκής αριθμός υπαλλήλων που συγκεντρώνει τις νόμιμες προϋποθέσεις για ορισμό και εφόσον τα μέλη που ορίζονται είναι πάνω από ένα (1).Τυχόν δεκαδικός αριθμός στρογγυλοποιείται στην επόμενη ακέραια μονάδα, εφόσον το κλάσμα είναι ίσο με μισό της μονάδας και άνω.
Σύμφωνα με την αριθμ. 259/2004 γνωμοδότηση του Ε΄ Τμήματος του Ν.Σ.Κ. το ποσοστό του 1/3 του άρθρου 6 του Ν.2839/2000 θα υπολογιστεί τόσο επί του συνόλου του αριθμού των τακτικών μελών των Συμβουλίων όσο και επί του συνόλου του αριθμού των αναπληρωματικών μελών αυτών.
Από τα ανωτέρω προκύπτει ότι:  κατά τη συγκρότηση των Συμβουλίων τηρούνται κατά προτεραιότητα οι νόμιμες προϋποθέσεις για ορισμό μελών και στη συνέχεια, εφόσον είναι δυνατό, τηρείται η ποσόστωση εκπροσώπησης των δύο φύλων.

						    	               ΕΥΔΟΚΙΑ ΚΑΡΔΑΜΙΤΣΗ

Εσωτερική Διανομή
Αυτοτελές Τμήμα Στελεχών Εκπαίδευσης
Α/θμιας και Β/θμιας Εκπαίδευσης

image1.png




